**Nr. 1862/..................................2023**

**RAPORT**

**privind rezultatele actiunilor de control privind respectarea legislației referitoare la mențiunile nutriționale și de sănătate înscrise pe produsele alimentare**

 Urmare a faptului că în perioada 13 noiembrie - 24 noiembrie 2023, în România va avea loc auditul general pe aliment nr. DG (SANTE) 2023-7658 , conform scrisorii Comisiei Europene - Direcția Generală pentru Sănătatea și Siguranța Alimentelor nr. Ref. Ares (2023)6175580-12/09/2023, înregistrată la Inspecția Sanitară de Stat nr. 1842/13.09.2023, și având în vedere responsabilităţile Ministerului Sănătăţii în domeniul menţiunilor nutriţionale şi de sănătate înscrise pe produsele alimentare, Inspecţia Sanitară de Stat din cadrul Ministerului Sănătăţii a dispus **organizarea** **în perioada** **02.10.2023- 23.10.2023 a acţiunii tematice de control privind verificarea respectării legislației în vigoare, referitoare la mențiunile nutriționale și de sănătate înscrise pe produsele alimentare (din toate categoriile de alimente care au pe etichetă înscrise mențiuni nutriționale și de sănătate).**

 Acţiunile de controlau constat în verificarea, în principal a respectării prevederilor:

- Regulamentului CE nr. 1924/2006 privind menţiunile nutriţionale şi de sănătate înscrise pe produsele alimentare.

* Regulamentului CE nr. 432/2012 de stabilire a unei liste de menţiuni de sănătate permise, înscrise pe produsele alimentare, altele decât cele care se referă la reducerea riscului de îmbolnăvire şi la dezvoltarea şi sănătatea copiilor.
* Regulamentului CE nr. 1169/2011 privind informarea consumatorilor cu privire la produsele alimentare, de modificare a Regulamentelor (CE) nr. 1924/2006 și (CE) nr. 1925/2006 ale Parlamentului European și ale Consiliului și de abrogare a Directivei 87/250/CEE a Comisiei, a Directivei 90/496/CEE a Consiliului, a Directivei 1999/10/CE a Comisiei, a Directivei 2000/13/CE a Parlamentului European și a Consiliului, a Directivelor 2002/67/CE și 2008/5/CE ale Comisiei și a Regulamentului (CE) nr. 608/2004 al Comisiei.
* Hotărârea Guvernului nr. 723/2011 privind stabilirea cadrului legal necesar pentru aplicarea Regulamentului (CE) nr. 1.924/2006 al Parlamentului European şi al Consiliului din 20 decembrie 2006 privind menţiunile nutriţionale şi de sănătate înscrise pe produsele alimentare.
* Ordinul nr.1705/45/29 din 2011/2012 al ministrului sănătăţii, al preşedintelui Autorităţii Naţionale pentru Protecţia Consumatorilor şi al preşedintelui Autorităţii Naţionale Sanitare Veterinare şi pentru Siguranţa Alimentelor privind controlul pe piaţă al menţiunilor nutriţionale şi de sănătate înscrise pe produsele alimentare.

 **În acţiunile de control au fost avute în vedere, în principal**, următoarele:

- verificarea respectării condiţiilor aplicabile menţiunilor nutritionale înscrise pe produsele alimentare prevăzute în Anexa la Regulamentul CE nr. 1924/2006.

- verificarea respectării condiţiilor de utilizare (prevazute în anexa la Regulamentul CE nr. 432/2011) a menţiunilor de sănătate prevăzute în registrul comunitar.

- verificarea respectării de către aliment a condițiilor de utilizare a mențiunii de sănătate cu mențiunea de sănătate înscrisă pe eticheta produsului.

 În urma centralizării rapoartelor de control primite de la direcțiile de sănătate publică județene și a municipiului București, au rezultat următoarele:

 **Au fost preconizate a fi controlate un numar de 461 unități și efectuate un numar de 508 controale, astfel:**

* **Nr. controale preconizate la producatori: 49 și realizate: 40** (**diferenta între numar controale preconizate si numar controale realizate este de 9**.

Următoarele județe nu au realizat numărul de controale preconizate la producători: DSP Arges -2, DSP Iasi-1, DSP Ilfov- 1, DSP Satu Mare -2, DSP –Timis -3);

* **Nr. controale preconizate la importatori: 16 și realizate: 10 (diferenta între controale preconizate si realizate este de 6**.

Următoarele județe nu au realizat numărul de controale preconizate la importatori: **DSP Harghita-2, DSP Ilfov-1, DSP Satu Mare-1, DSP Timiș-2**);

* **Nr. controale preconizate la distribuitori: 43 și realizate: 32 (diferența între controale preconizate și realizate este de 11.**

Următoarele județe nu au realizat numărul de controale preconizate la distribuitori: **DSP Harghita- 2, DSP Hunedoara: 1, DSP Ilfov: 1, DSP Satu Mare-2, DSP Timiș-5)**;

* **Nr. controale preconizate la unități desfacere (retaileri): 355 și realizate: 426.**

La categoria tipului de operator economic “retaileri”, numărul de controale realizate **a fost depășit cu 71 controale față de numărul controalelor preconizate.**

 **Așadar au fost efectuate un număr de 508 controale pe următoarele tipuri de unități economice** și au fost verificate un număr de **1.410 produse** **alimentare cu mențiuni nutriționale/de sănătat**e înscrise pe etichetă/ambalaj, din care:

1. **Tipul operatorului economic unde au fost efectuate controalele, numărul produselor alimentare verificate pe fiecare tip de operator și numărul produselor alimentare cu mențiuni nutriționale/sănătate înscrise pe etichetă, respectiv:**
* **Nr. controale la producători: 40**
* **Nr. produse controlate la producători**: **137**

 din care:

* **cu mențiuni nutritionale: 102**, din care:
* corespunzatoare: 90

- necorespunzatoare: 12 (DSP Constanta-1, DSP Galati-1, DSP Ialomita-5, DSP Prahova-1, DSP Sibiu-1, DSP Tulcea-3);

* **cu mențiuni de sănătate: 35,**
* din care:
* corespunzatoare: 33

- necorespunzătoare: 2 (DSP Hunedoara-1)

1. **Nr. controale la importatori: 10**
* **Nr. produse controlate la importatori: 40**

 din care:

* **cu mențiuni nutritionale: 37**, din care toate corespunzatoare;
* **cu mențiuni de sănătate: 3**, din care toate corespunzătoare.
1. **Nr. controale la distribuitori: 32**
* **Nr. produse controlate la distribuitori: 104**

din care:

* **cu mențiuni nutritionale: 73**, din care:
* corespunzătoare: 69
* necorespunzătoare: 4 (DSP Galați-2 și DSP Bucuresti-2);
* **cu mențiuni de sănătate: 31**, din care: toate corespunzătoare.
1. **Nr. controale la unități desfacere (retaileri): 426,** din care:
* Nr. controale la retaileri tip supermarket: 227
* Nr. controale la retaileri tip magazin: 133
* Nr. controale la retaileri tip farmacii: 32
* Nr. controale la retaileri tip plafar: 22
* Alte unități de vanzare cu amanuntul: 12.
* **Nr. produse controlate la retaileri: 1.129**

 din care:

* **Cu mențiuni nutritionale: 894**, din care:
* corespunzătoare: 837
* necorespunzătoare: 57.

  **Neconformitățile mentiunilor nutritionale raportate au fost următoarele:**

-unele mențiuni nutriționale nu erau înregistrate în Registrul national al mentiunilor nutritionale și de sănătate, ( exemplu: DSP Harghita- 28 produse cu mentiuni nutritionale, etc);

 -mențiuni nutriționale care nu se regăsesc în Regulamentul CE 1924/2006, (exemplu: DSP Buzau- 2, etc);

- mentiuni nutritionale pentru care nu se respecta condiția de utilizare, (exemplu: DSP Buzau -3, etc);

 **Pentru neconformitățile identificate, inspectorii sanitari au dispus blocarea produselor alimentare cu mentiuni nutritionale neconforme, până la remedierea deficiențelor.**

* **Cu mențiuni de sănătate: 235**, din care:
* corespunzatoare: 231

- necorespunzatoare: 6 (DSP Buzau-3 și DSP Prahova-3).

 **Neconformitatile mentiunilor de sănătate au fost următoarele:**

- unele nu se regăsesc în Anexa la Regulamentul (UE) nr. 432/2012 (exemplu: DSP Buzau -3 și DSP Prahova-3);

- unele nu îndeplineau condiția de utilizare (exemplu: DSP Buzau-1 și DSP Hunedoara -2).

**Pentru deficientele depistate inspectorii sanitari au dispus blocarea temporară a produselor cu mentiuni de sănătate neconforme, până la remedierea deficientelor.**

1. **Au fost verificate un număr de 1.679 produse alimentare, din care 1.410 produse alimentare aveau înscrise pe etichetă mențiuni nutriționale și/sau de sănătate,** după cum urmează:
* **Numar produse alimentare cu mentiuni nutriționale: 1.106**
* **Numar produse alimentare cu mențiuni de sănătate: 304.**

**Număr total de produse alimentare controlate pe tipuri de alimente: 1.679**,din care:

* Alimente cu destinație nutritională specială: 124
* Suplimente alimentare:136
* Alimente cu adaos de vitamine, minerale și alte substanțe:312
* Alimente tratate cu radiații ionizante (condimente, ceaiuri, etc):19
* Alte produse alimentare: 1.088, din care:
* Ape îmbuteliate:13
* Produse de panificație: 285
* Produse lactate (unt, iaurt, etc): 166
* Produse vegetale (margarină, ulei vegetal, etc): 98
* Alte tipuri de alimente: 526 (conserve, produse oleaginoase, dulciuri, crema tartinabila, etc).

 Menționăm că, în urma analizei rapoartelor primite de la direcțiile de sănătate publică județene și a municipiului Bucuresti, **cele mai frecvente neconformități identificate** au fost următoarele:

1. **Neconformități privind mentiunille nutriționale:**
* Din cele **1.106 produse alimentare cu mențiuni nutriționale** înscrise pe etichetă, un numar de **50 produse erau necorespunzătoare**, în sensul că **nu se respecta condiția de utilizare a mențiunii nutritionale.**

**Spre exemplu:**

- **Nu se îndeplinea condiția de utilizare a mențiunii nutriționale** ,,fără adaos de zahăr”, deoarece pe etichetă nu se preciza mentiunea ,,conține zaharuri prezente în mod natural”. **- Nu se îndeplinea condiția de utilizare a mențiunii nutriționale** “Fără sare”. Având în vedere cantitatea de sare din eticheta nutriţionala şi anume 0,07 g sare/100 gr produs ( adică 0.028 g sodiu ) se constată că nu se respectă condiţia de utilizare a acestei menţiuni prevăzută de Regulamentul CE 1924/2014 care stipulează în acest caz o cantitate maximă de 0.005 gr de sodiu adică 0,012 gr sare.

**- Produse alimentare (unele din categoria bomboane cu cremă)** cu mențiunea nutrițională: **conține vitamina C”**,pe eticheta cărora se menționează că produsele conțin vitamina C (mențiune nutriționala), fără că declarația nutrițională să cuprindă informația obligatorie referitoare la cantitatea de vitamina C conținută, astfel neputându-se verifică dacă mențiunea nutrițională este utilizată corespunzător.

- Produse alimentare cu mentiunea nutrițională **ʺcu vitamine și mineraleʺ**, care sunt precizate la ingrediente (acid folic, B6, B12, niacină, acid pantotenic, Ca, Fe) și nu în continuarea mențiunii nutritionale, conform Regulamentului CE nr. 1924/2006.

- Menţiuni nutriţionale care **nu îndeplinesc condiţiile de utilizare**, în sensul că, fie pe etichetele produselor alimentare nu este înscrisă cantitatea elementelor nutritive la care se face referire în menţiunile ntritionale, în vederea corelării lor, fie cantităţile elementelor nutritive corelate cu menţiunile nutritionale, depăşesc sau sunt mai mici decât valorile stabilite de Regulamentul 1924/2006.

* Produse alimentare care au înscrise pe eticheta **mentiuni nutritionale care nu se regasesc în Regulamentul CE nr. 1924/2006**, ca de exemplu mențiunea nutrițională **ʺNatural bogat în Omega 9ʺ**, înscrisă pe eticheta unui produs alimentar din categoria ulei vegetal (de exemplu: 1 produs).
* Produse alimentare din categoria suplimente alimentare (exemplu: Ulei de chimen negru ( Negrilică ), cu mențiunile nutriționale ,, Sursă vegetală de acizi grași esențiali, omega-3,, ,,Sursă vegetală de omega -6,,. Mențiunea nutrițională ,, **sursă de acizi grași omega 3**” se regăsește în anexa mențiunilor nutriționale permise conform Regulamentul CE 1924/2006, dar **condiția de utilizare a mențiunii nu se poate verifica**, deoarece pe eticheta produsului **nu se precizează conținutul de acizi grași omega 3.**
* Produse alimentare din categoria suplimente alimentare cu mentiuni nepermise ca de exemplu mențiunea nutrițională ,, sursă de acizi grași omega 6,, inscrisa pe 1 supliment alimentare (Ulei de chimen negru ( Negrilică ) nu se regăsește în anexa mențiunilor nutriționale permise conform Regulamentul CE 1924/2006.

**3) Alte neconformitati ale produselor alimentare cu mentiuni nutritionale înscrise pe etichetă:**

- Neînregistrarea produselor alimentare cu mentiuni nutritionale în Registrul Național al mențiunilor nutriționale și de sănătate de pe site-ul Ministerului Sănătății

- Produse cu diferențe între cantitățile nutrienților specificați pe ambalaj față de cei menționați pe traducerea în limba română (exemplu: 2 produse alimentare)

- Produse la care etichetarea în limba română este incompletă, nu toate mențiunile nutriționale pe care producătorul le face pe ambalaj sunt traduse în limba română.( sunt produse la care notificarea are mențiunile specificate, dar pe etichetă acestea nu apar în limba română ( exemplu: 8 produse alimentare, etc).

1. **Neconformități privind mentiunile de sănătate:**
2. **Din cele 304 produse alimentare cu mentiuni de sănătate înscrise pe aceste produse alimentare, au fost raportate 3 neconformitati privind utilizarea mențiunilor de sănătate**

**Spre exemplu**:

* **A fost identificat un 1 produs** din categoria suplimente alimentare cu mentiunile

de sănatate,, Menține sănătatea căilor respiratorii superioare și inferioare,, Contribuie la îmbunătățirea unor funcții ale organismului ,, Asigură un aport bogat de nutrienți și substanțe bioactive necesar în suplimentarea dietei pentru buna funcționare a metabolismului glucidic ,,Contribuie la reglarea nivelului de glucoză din sânge, ,, Asigură starea generală de bine,,. care sunt utilizate în mod neconform. Dintre acestea doar mențiunea ,,Contribuie la reglarea nivelului de glucoză din sânge,, se află pe lista ,, on –hold,, de mențiuni de sănătate pentru produsele din plante a EFSA cu numărul EFSA Q-2008-4271.

**Alte neconformități:**

* **Mențiuni de sănătate care nu se regăsesc** în Anexa la Regulamentul (UE) nr. 432/2012 al Comisiei din 16 mai 2012 de stabilire a unei liste de mențiuni de sănătate permise, înscrise pe produsele alimentare, altele decât cele care se referă la reducerea riscului de îmbolnăvire și la dezvoltarea și sănătatea copiilor.

 **Spre exemplu**,a fost identificat 1 produs alimentar “**ULEI DE COCOS EXTRAVIRGIN** care avea înscrise pe etichetă menţiuni gen: "ÎMBUNĂTĂŢEŞTE SĂNĂTATEA CREIERULUI, MIŞCAREA ŞI SĂNĂTATEA DIGESTIVĂ ", menţiuni care nu se regăsesc în Regulamentul CE nr. 432/2012. De asemenea pe etichetă se mai regăsesc şi precizările: ˮ IDEAL PENTRU HIDRATAREA PĂRULUI ŞI A PIELIIˮ. Pe eticheta produsului nu se regăsesc alte informaţii privind nutrienţii conţinuţi care să justifice prezența menţiunilor respective, ci doar elementele obligatorii prevăzute de Reg.CE nr.1169/2011) .

* **Neînregistrarea produselor alimentare cu mentiuni de sănătate** în Registrul Național al mențiunilor nutriționale și de sănătate de pe site-ul Ministerului Sănătății.

**Pentru deficiențele constatate la nivel național, au fost aplicate un număr de 26 sancțiuni contravenționale, dintre care:**

**Sancţiuni contavenţionale: 23**

* **Nr. avertismente:11**

din care:

* **nr avertismente pentru neconformitati privind mentiunile nutritionale /sanatate inscrise pe produsele alimentare: 3**
* **nr. avertismente pentru alte tipuri de neconformitati: 8.**
* **Nr. amenzi: 15**

din care:

* **nr . amenzi pentru neconformități privind mențiunile nutritionale / sanatate înscrise pe produsele alimentare:7** (DSP Galati -1, DSP Hunedoara -1, DSP Ialomita -2, DSP Sibiu -1 și DSP Bucuresti - 2).
* **nr. amenzi pentru alte tipuri de neconformități:8** (DSP Arad -2, DSP Bacau -2, DSP Covasna -1, DSP Satu Mare-1, DSP Teleorman -1 și DSP Bucuresti - 1).
* **Valoarea totala a amenzilor: 59.300 lei.**
* **Alimente retrase/blocate la comercializare:**
* **783 kg alimente cu mentiuni nutritionale/sanatate neconforme sau neînscrise în Registrul national al mentiunilor nutritionale/sănătate:** (exemplu: DSP Bacău:- 3 kg, DSP Ilfov: -529 kg, DSP Prahova: -193 kg, DSP Sibiu: 20 Kg, etc).
* **7.918 litri alimente cu mentiuni nutritionale/sanatate neconforme** (exemplu: DSP Bacău- 43 l, DSP Ialomița: 7.800 l, DSP Sibiu-30 l, etc).
* **Nr. bucati alimente cu mentiuni nutritionale/sanatate neconforme sau neînregistrate in registrul national al mentiunilor nutritionale/sănătate: 2.1612 buc.** ( de exemplu: DSP Galati- 3.073 buc., DSP Ialomita: 16.110 buc., DSP Prahova- 27 buc., etc).

 În urma analizei rapoartelor, Inspecția Sanitară de Stat a transmis adrese direcțiilor de sănătate publică pe teritoriul cărora se aflau distribuitorii/etc care distribuiau/comercializau produsele alimentare cu neconformități în ceea ce privește utilizarea mențiunilor nutriționale și de sănătate, etc, în vederea dispunerii măsurilor legale care se impun.